cy es es en es cy cy ca en cy nl en cy su cy en fr es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy nl cy es cy cy de cy cy es cy cy cy cy de cy cy cy cy cy cy cy cy cy en cy cy cy cy nl cy la es cy nb cy cy en cy es cy en cy ru cy su cy ceb cy cy ca en cy nl en cy su cy su cy es es en es
Crys newydd y Gleision: Cyfweliad ecscliwsif gyda Rhys Patchell | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Dechreuodd dydd y lawnsiad fel unrhyw achlysur chwaraeon. Plant a mamau yn rhuthro dros y lle i gael llofnodion chwaraewyr fel Harry Robinson, Rhys Patchell a Matthew Rhys – rhai nad ydynt yn adnabod, ond wedi’u gweld ar y teledu mewn crys glas gyda pel rygbi yn eu dwylo. Gosodwyd her tebyg i’r Brian Moore Challenge, gyda ceg agored Masgot y Gleision fel y targed.
Modelau ifanc y Flash Mob
Yna, yn ddisymwth am 2:20pm dyma Flash Mob yn dechrau – criw o bobl  yn dawnsio i gerddoriaeth. Fel un, tynnon nhw eu hoodies i ddatgelu bod pob un ohonynt yn gwisgo’r crys newydd. Uchafbwynt doniol y prynhawn oedd pan ddechreuodd blaenasgellwr Robin Copeland  ddawnsio gyda’r merched.
Ar ol y symudiadau benywaidd rhyfedd, camodd Copeland (gyda  rhyddhad) i  lofnodi  a chymryd lluniau gyda’r masgot. Er ei fod wedi’i amgylchynnu gan ddynion ar stilts a gohebwyr, fe lwyddodd Aled Jones i gael ychydig o eiriau gyda maswr y Gleision Rhys Patchell.
Rhys Patchell a dau o ffans y Gleision
AJ: Prynhawn da Rhys. Gyntaf oll, sut mae’r flwyddyn diwethaf wedi bod i ti, maswr newydd y Gleision?
RP: Joio mwy na dim byd.Pedwar ar bymtheg ac yn chwarae rygbi proffesiynnol, fi methu credu fe! Fe ddechreuais i yng Nghasnewydd, ac o’n ni’n cryfhau, yn ymarfer a gwella pob wythnos, ond hefyd yn joio pob wythnos. Dwi dal yn mynd yn nerfus cyn pob gêm, gan bod pwysau allanol arna i. Mae’r cefnogwyr yn gwybod pwy ydw i nawr, ac yn disgwyl ambell i beth mewn gemau pob wythnos. Fi hefyd yn disgwyl pethau o’n hunan, felly mae pethau ychydig yn anodd.
Rygbi pert ar y gorwel
AJ: Ar thema lawnsiad y crys newydd a’r newidiadau i’r clwb, beth yw dy deimladau am y maes newydd sy’n cael ei adeiladu ym Mharc yr Arfau?
RP: Edrych ymlaen yn fawr. Dwi’n edrych ymlaen i allu chwarae rygbi mwy deniadol  a rygbi pert. Mi oedd problemau gyda’r hen faes. Llynedd o’n ni’n ymarfer pob wythnos yn meysydd y Vale, a wedyn dod ar gae Parc yr Arfau ac mae’r gameplan yn mynd mas trwy’r ffenest! Felly mae pawb yn edrych mlaen nawr at chwarae ar faes synthetig, yn arbennig gan bydd y bel yn sych am unwaith!
AJ: Beth yw’r disgwyliadau ar gyfer y Gleision nawr, o ran eu targedau am safleoedd o fewn y cynghreiriau nesaf?
RP: Ry’n ni’n bwriadu bennu ym mhedwar ucha’r gynghrair yn bennaf. Yn sicr y disgwyliadau yw ein bod ni’n gwella o’n safle’r llynedd. Top two yn yr Heineken efallai? Gobeithio ennill lle yn  rownd gyn-derfynol cwpan LV, er mwyn symud ymlaen o llynedd.
Rheng flaen y Gleision: Taufa’ao Filise a Matthew Rhys
AJ: O ran dy hun fel chwaraewr, beth yw dy dargedau datblygu ar gyfer y dyfodol ?
RP: Os nad ydych chi’n dysgu pethau o pob gem, rhaid i chi ail-ystyried fel chi’n gweld y gem. Roeddwn i a Xavier Rush yn eistedd lawr yn gyson i weld ar beth oedd angen i mi wella yn wythnosol. Mae lot i fynd cyn fy mod yn cyrraedd safon rhywun fel Johnny Wilkinson, ac mi oedd e’n gwella pob wythnos. Felly ara bach a cario mlaen i fynd, a gobeithio byddai’n cael cyfle eto gyda’r Gleision.
Cael cyfle i wisgo’r crys coch
AJ: Sut oeddet yn teimlo pan gefaist di dy ddewis fel eilydd i Rhys Priestland i fynd ar y daith i Japan?
RP: Bydde’n ni’n dweud celwydd os bydde ni ddim yn dweud bod pawb yn y gynghrair eisiau chwarae dros ein gwlad. Mae gan y Gleision mantra “If you play well for the Blue Jersey, you may get a shot for the Red Jersey”.  O’n ni’n thrilled fy mod wedi cael yr alwad. Mae’n rhywbeth mae pob chwaraewr bach yng Nghymru’n breuddwydio am, i  gael y cyfle i chwarae dros Gymru.
AJ: Sut oedd y profiad o chwarae rygbi rhyngwladol draw yn Japan, i gymharu gyda rygbi rhanbarthol?
RP: O’dd e’n gloi iawn, roedden nhw wedi cael eu hyfforddi’n dda iawn, pob clod iddyn nhw am eu buddugoliaeth. Roeddent yn arbennig ar y dydd ac yn haeddu ennill y gem.
AJ: Yn mynd yn ôl i dy wreiddiau, pryd ddechreuaist ti chwarae rygbi am y tro cyntaf, a gyda phwy?
RP: Dechreuais i lawr yn CRICC dan 8, a dyna oedd fy nghlwb i – nes i fyth symud. O’n ni’n joio’n fawr lawr yna. Roedd pawb yn dysgu sgiliau craidd, ac mae ethos da iawn lawr ‘na.
AJ: Oedd rhywun wedi dy hybu i ddilyn rygbi fel llwybr gyrfa, neu dy ddiddordeb personol oedd y prif ffactor?
RP: Roedd wastad diddordeb gyda Dad, a oedd y ‘mrawd i’n chwarae yn y clwb. O’n i’n ffodus iawn yng Nglantaf, roedd athrawon arbennig gen i, Dai Williams a Ceri Evans yn enwedig. Roedd yn gyfnod lle oedd tim ieuenctid y Gleision yn ymdrechu i wella, a nâth Dai Williams, chwarae teg iddo, ffonio lan a dweud drychwch ar y crwt ‘ma. Felly rwy’n ddiolchgar iawn i Dai Williams, achos heb hynny, na fyddwn i yn y safle yma heddiw.
AJ: Rhys, diolch yn fawr am dy amser
sylw ar yr adroddiad yma
Oes clip fideo o’r flash-mob?
Mae’ crys yn edrych yn debyg iawn i hen un Caerdydd!
© Hawlfraint 2019 POBL CAERDYDD. Cedwir Bob Hawl.